**Ministru kabineta rīkojuma “Par grozījumu Ministru kabineta 2017.gada 25.aprīļa rīkojumā Nr. 201 “Par konceptuālo ziņojumu „Par jauna vienota valsts iestāžu administratīvā centra Jelgavā, Garozas ielā 31, izveidei izmantojamo finansēšanas modeli””**

**projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2017.gada 11.aprīļa sēdē (prot. Nr. 19 18. §) tika izskatīts Iekšlietu ministrijas sagatavotais konceptuālais ziņojums „Par jauna vienota valsts iestāžu administratīvā centra Jelgavā, Garozas ielā 31, izveidei izmantojamo finansēšanas modeli” (turpmāk – konceptuālais ziņojums), kas tika atbalstīts ar Ministru kabineta 2017.gada 25.aprīļa rīkojumu Nr. 201 (turpmāk – Rīkojums Nr. 201). Rīkojuma Nr.201 4.4. apakšpunktā dots uzdevums Iekšlietu ministrijai sadarbībā ar Veselības ministriju (Neatliekamās medicīniskās palīdzības dienestu) un Latvijas Republikas Prokuratūru pēc finanšu un ekonomisko aprēķinu veikšanas sagatavot konceptuālo ziņojumu par finanšu un ekonomiskajiem aprēķiniem un paredzētajām darbībām, lai nodrošinātu projekta (vienota valsts iestāžu administratīvā centra Jelgavā, Garozas ielā 31, izveide) īstenošanu, un iekšlietu ministram līdz 2017. gada 30. septembrim iesniegt to noteiktā kārtībā Ministru kabinetā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Publisko iepirkumu likuma 11. pantu Nodrošinājuma valsts aģentūra veica vienotu iepirkumu finanšu ekonomisko aprēķinu turpmāk – FEA) izstrādei, apvienojot:  - vienota valsts iestāžu administratīvā centra Jelgavā, Garozas ielā 31, izveides;  - 15 Valsts ugunsdzēsības un glābšanas dienesta (turpmāk – VUGD) depo ēku būvniecības un aprīkojuma iegādes projektus.  Šādas pieejas mērķis bija racionāli un taupīgi izlietot FEA izstrādei paredzētos valsts budžeta līdzekļus, kā arī ietaupīt administratīvos resursus.  Ministru kabineta 2017. gada 14. februāra sēdē (prot. Nr. 7 42.§ ”Informatīvais ziņojums “Par Valsts ugunsdzēsības un glābšanas dienesta speciālo ugunsdzēsības un glābšanas transportlīdzekļu un speciālās tehnikas iegādi, papildu nepieciešamo personālu esošo struktūrvienību nepārtrauktas darbības nodrošināšanai, kā arī depo ēku būvniecību, pārbūvi vai atjaunošanu un papildus nepieciešamo finansējumu 2018. gadam un turpmākajiem gadiem”) cita starpā tika doti šādi uzdevumi:   |  | | --- | | √ uzsākt publiskās un privātās partnerības modeļa (turpmāk – PPP) izvērtēšanas procesu Liepājas 2.daļas 2.posteņa, Siguldas daļas, Jēkabpils daļas Viesītes posteņa, Alūksnes daļas, Talsu daļas Dundagas posteņa, Krāslavas daļas Dagdas posteņa, Jelgavas daļas Kalnciema posteņa, Talsu daļas, Olaines daļas, Preiļu daļas, Madonas daļas, Dobeles daļas, Liepājas 1.daļas 1.posteņa, Liepājas daļas Priekules posteņa un Kuldīgas daļas Alsungas posteņa depo ēku būvniecībai, pārbūvei vai atjaunošanai;  √ Iekšlietu ministrijai veikt iepirkumu informatīvajā ziņojumā paredzēto Valsts ugunsdzēsības un glābšanas dienesta ēku būvniecības, pārbūves vai atjaunošanas projekta FEA sagatavošanai, izmantojot PPP modeli; √ Iekšlietu ministrijai pēc FEA veikšanas sagatavot un iesniegt izskatīšanai Ministru kabinetā konceptuālo ziņojumu par FEA rezultātiem un paredzētajām darbībām, lai nodrošinātu VUGD ēku būvniecību, pārbūvi vai atjaunošanu. | | Rīkojuma Nr. 201 4.2. apakšpunkts paredz nodrošināt, ka FEA tiek ietverts konceptuālajā ziņojumā minētās 2A alternatīvas (projektu īsteno un finansējumu piesaista Valsts akciju sabiedrība “Valsts nekustamie īpašumi” (turpmāk – VNĪ)) detalizēts izvērtējums.  Ievērojot, ka FEA aptver abus iepriekš minētos projektus, izveidojot vienu projektu, arī attiecībā uz depo būvniecību FEA jāietver alternatīva, ka to īsteno un finansējumu piesaista VNĪ. |   VNĪ 2017. gada 21. septembra vēstulē Nr. 4-6/13405 informēja Iekšlietu ministriju, ka trīs nedēļu laikā VNĪ varēs sagatavot 2A alternatīvas aprēķinus, t.sk. par 15 VUGD depo ēku būvniecību, ja tiks saņemta pilnvērtīga informācija no Iekšlietu ministrijas. Piekrītot VNĪ viedoklim, ka FEA 15 VUGD depo ēku būvniecībai nebija paredzēti Rīkojumā Nr. 201 un rada VNĪ papildu darba apjomu, Iekšlietu ministrija ierosina pagarināt rīkojuma Nr.201 4.4. apakšpunktā dotā uzdevuma izpildes termiņu, nosakot to līdz 2018. gada 1.  martam. |
| 3. | Projekta izstrādē iesaistītās institūcijas | Darba grupa, kas izveidota ar Iekšlietu ministrijas 2017. gada 4.aprīļa rīkojumu Nr. 1-012/801, iesaistot tajā Iekšlietu ministrijas un attiecīgo ministrijas padotības iestāžu, Neatliekamās medicīniskās palīdzības dienesta un Latvijas Republikas Prokuratūras pārstāvjus. |
| 4. | Cita informācija | Saskaņā ar Publiskās un privātās partnerības likumu FEA jāiesniedz Finanšu ministrijai un uzraudzības institūcijai (Centrālajai Finanšu un līgumu aģentūrai) atzinuma par aprēķinu pieņēmumiem un risku sadali starp publisko un privāto partneri sagatavošanai un paredzamās ietekmes uz valsts budžeta ilgtermiņa saistību apjomu un vispārējās valdības sektora budžeta bilanci.  Pēc atzinumu par FEA saņemšanas tiek sagatavots un iesniegts Ministru kabinetam konceptuālais ziņojums (turpmāk - KZ) par FEA un paredzētajām darbībām, lai nodrošinātu vienota valsts iestāžu administratīvā centra Jelgavā, Garozas ielā 31, izveides un 15 VUGD depo ēku būvniecības un aprīkojuma iegādes projekta īstenošanu. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Attiecīgi Valsts policijas, Valsts robežsardzes, VUGD, Nodrošinājuma valsts aģentūras, Iekšlietu ministrijas Informācijas centra, Neatliekamās medicīniskās palīdzības dienesta, Latvijas Republikas Prokuratūras nodarbinātie, kā arī klienti. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra, Neatliekamās medicīniskās palīdzības dienests, Latvijas Republikas Prokuratūra. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekta izpilde neietekmēs pārvaldes funkcijas vai institucionālo struktūru.  Netiks izveidotas jaunas institūcijas un netiks likvidētas vai reorganizētas esošās institūcijas. |
| 3. | Cita informācija | Nav. |

 Anotācijas III, IV, V un VI sadaļa – projekts šīs jomas neskar.

Iekšlietu ministrs Rihards Kozlovskis

Vīza: Valsts sekretārs Dimitrijs Trofimovs

06.12.2017 10:47

851

D. Tola

6782 9600, dace.tola@iem.gov.lv